Eritrea

mini|A Koatn vo 1896
Eritrea, amtle engl. the State of Eritrea, is a Land z Oustafrika mid da Haptstod Asmara. Es stousst af n Siḏn mid Etiopia, af n Westn min Sudan un af n Sidoustn mid Dschibuti zamm. D noadestlinga un estlinga Toall vo Eritrea hom a recht longa Gstodnlinia min Roudn Mear. Da Stoot houd a Flechn vo umma 117 600 km² un umfasst en Dahlak Archipl un a poar vo d Hanisch Insln.

Eritrea is a villvelklata Stoot mid nein dakenntn Velkln oda etnischn Gruppaln u midrana Bvelkaring vo umma 3,5"Eritrea population (2020) live — Countrymeters". countrymeters.info. 2021. Archiviad en 22. Fewa 2021."Eritrea - total population 2014-2024". Statista. 2021. Archiviad en 22. Fewa 2021.  oda 6 millionna Leit.CIA Factbook - Eritrea, archiviad en 22. Fewa 2021. https://www.afdb.org/en/countries/east-africa/eritrea Eritrea houd nein Nazionalsprouchn, Tigrinya, Tigre, Afar, Bedscha, Bilen, Kunama, Nara u Saho. Tigrinya, Arabisch un Englisch san Orwatssprouchn."Eritrea at a Glance", Eritrea Ministry of Information, 1. Ottowa 2009, afgrouffn en 9. Settemma 2020. D mejrann Eiwõhna reḏn afroasiatische Sprochn, d wou entweda zen etiosemitischn oda zen kuschitischn Zweig ghejan. Unta dene Gruppn han d Tigrinar umma 55% vo da Bvelkaring, u d Tigre umma 30%. Weitas git s nilotische Velkln, d wou a nilosaharische Sprouchn reḏn. D mejrann fulng en Kristntum oda en Islam, midrana kloinn Mindahat midrana regionoln, 'donatn' Releḡion.

Es Aksumitische Reich, wou vill von n heiting Eritrea un n neadlinga Toal vo Etiopia umfasst houd, is ebba in n ejaschtn Jh. n. Kr. grindt woan. Umma d Mittn von n 4. Jh. hom s es Kristntum õgnumma. In n Mittlolta is a groussa Toall vo Eritrea a Toal von n Medri Bahri (weatl. Sejland) woan, wou Toall vo d Prowinzn Hamasien u Serae middazou gejad hom.  Za Festigung vo da etiopischn Presenz houd da Etiopische Koisa Zara Yaqobi i da Gengd aa Maya-Seldna õgsidlt ghobt. Es Afkumma von n modeanna Eritrea fousst af da historischn Presenz vo vaschinane Stootn, wej es Medri Bahri Reich un es Sultanat vo Aussa, un is afs End duach d Schaffing vo da italjenischn Koloni Eritrea gfestigt woan. Nou da Nidaloḡ vo da italjenischn Kolonjalarmej 1942, is Eritrea bis 1952 unta Britischa Militarvawolting gweng. Nou en Bschluß vo da UN-Generolvasammling vo 1952 hod Eritrea a aingas Parlament krejgt, is owa in Assn- u Deffadiringsfroung fia zeah Joua in an federaln Vaband mid Etiopia gsetzt woan. Zeah Joua spada, 1962, houd nou Etiopia es eritrejscha Parlamant nuh afglejst un Eritrea annektiad. D eritrejschn Sezessionistn hom 1961 d Eritrean Liberation Front afgstellt un nou en Eritrejschn Unohangekaitskrejḡ bis za de facto Unohangekait vo 1991 gfejad. Eritrea houd de jure d Unohangekait 1993 nou an Unohangekaitsreferendum krejgt.

Eritrea is a presedenziella oa-poartein Repablik, i dera wou nazional legislativa u presidenzjella Wohln nej niad stottfinna.Saad, Asma (21 February 2018).  Da Isaias Afwerki is da President sida da Unohangekait 1993. Vo Human Rights Watch krejgt Eritrea ba de Menscharechtt lausinga Noutn.Vgl. https://www.hrw.org/de/africa/eritrea#) D Reḡiring hoisst sechtana Vuawiaff eftas politisch motiviad u weist s zrugga. Wal privata Medjen ned dalaubt san, gilt Eritrea nou Noadkorea u Turkmenistan aswej es Land mid da am dritt mejran vaschullnan Pressefreihait. Eritrea is a Midglid vo da Afrikanischn Union, de Vaointn Naziona, da Intergovernmental Authority on Development, un is zamma mid Brasilen u Venezuela a stades Meisal, oda a Zouschauastoot, i da Arabischn Liga.

 Beleg 

Kategorie:Least Developed Country
Kategorie:Staat in Afrika
Kategorie:Eritrea